#### KISKŐRÖS VÁROS POLGÁRMESTERE

#### ELŐTERJESZTÉS

(a Képviselő-testület 2016. szeptember 14-i ülésére)

**TÁRGY: GŐTHE SABINE JOHANNA NÉMETORSZÁG, 78073. BAD DÜRRHEIM, HOHLGASSE 5. SZÁM ALATTI LAKOS INGATLAN FELAJÁNLÁSA**

Dr. Pál György ügyvéd előtt telekalakítás tárgyában létrejött szerződés alapján Gőthe Sabine Johanna Németország, 78073. Bad Dürrheim Hohlgasse 5. szám alatti lakos a Kiskőrös 0263/107 hrsz-on nyilvántartott, kivett tanya, szántó művelési ágban lévő ingatlan, valamint az – adásvétel útján szerzett - 0263/108 hrsz-on nyilvántartott, kivett udvar, gazdasági épület, szántó művelési ágban lévő ingatlan tulajdonosa összesen 62 m2 nagyságú területet felajánlott útszélesítés céljára ingyenesen – telekalakítás jogcímen - Kiskőrös Város Önkormányzata (a továbbiakban: Önkormányzat) részére.

Gőthe Sabine Johanna Németország, 78073. Bad Dürrheim Hohlgasse 5. szám és Opauszki Mihályné 6211 Kaskantyú, III. körzet tanya 39. szám alatti lakosok között a 0263/107 és a 0263/108 hrsz alatti ingatlanok telekalakítása, összevonása, valamint adásvétele tárgyában szerződés jött létre, miszerint Opauszki Mihályné, a tulajdonát képező 0263/108 hrsz-ú, természetben Kiskőrös külterületi ingatlant értékesítette Gőthe Sabine Johanna részére.

A 16/468/2016 számú változási vázrajz alapján fenti ingatlanok telekalakítása következtében a 0263/107 hrsz-ú ingatlanból 47 m2, a 0263/108. hrsz-ú ingatlanból 15 m2 területrész benyúlik az Önkormányzat tulajdonát képező 0264 hrsz-on nyilvántartott kivett út művelési ágban lévő területbe.

Gőthe Sabine Johanna a fent nevesített összesen 62 m2 nagyságú területet felajánlja az Önkormányzatnak útszélesítés céljából.

Az önkormányzati vagyonról, a vagyon hasznosításáról szóló 26/2012. (XII.19.) önkormányzati rendelet (a továbbiakban: Vagyonrendelet) 18. § (4) bekezdése alapján ingyenes felajánlás révén akkor kerülhetnek az Önkormányzat tulajdonába ingó vagy ingatlan vagyontárgyak, ha az Önkormányzat képes a felajánlott vagyonnal való gazdálkodással járó kötelezettségek teljesítésére.

A Vagyonrendelet 18. § (5) bekezdése szerint az ellenszolgáltatás nélkül kapott vagy felajánlott vagyon elfogadásának feltétele a fentiekben nevesített – (4) bekezdésben meghatározott – kötelezettség teljesítése likviditási problémát ne okozzon, és ne zavarja az önkormányzati feladatok ellátását. Ezen jogszabályi rendelkezésnek – tekintettel arra, hogy önkormányzati út szabályozása céljára hasznosul – az ajándékozás maradéktalanul megfelel.

A Vagyonrendelet 18. § (6) bekezdésében foglaltaknak megfelelve a felajánlás elfogadásáról a Képviselő-testület dönt. A vagyonátadás során felmerült költségeket az Önkormányzat viseli.

Amennyiben Kiskőrös Város Képviselő-testülete elfogadja Gőthe Sabine Johanna felajánlását az engedélyezési eljárás során érintett Kiskőrös Város Önkormányzata tulajdonát képező 0264 hrsz-ú kivett út művelési ágú terület nagysága 6893 m2 - re emelkedik.

A fentiekre tekintettel javaslom, hogy a Képviselő-testület köszönettel fogadja el Gőthe Sabine Johanna kiskőrösi lakos által felajánlott földrészletet – útszélesítés céljából – ingyenesen, telekalakítás jogcímén.

**Kiskőrös, 2016. szeptember 6.**

**Domonyi László sk.**

**polgármester**

## HATÁROZAT-TERVEZET

A Képviselő-testület

1. köszönettel elfogadja Gőthe Sabine Johanna Németország, 78073. Bad Dürrheim Hohlgasse 5. szám alatti lakos, mint a Kiskőrös 0263/108 hrsz-on nyilvántartott, kivett tanya, szántó művelési ágban lévő ingatlan tulajdonosa által Kiskőrös Város Önkormányzatának útszélesítés céljára felajánlott 62 m2 nagyságú területet ingyenesen, telekalakítás jogcímén.
2. felhatalmazza a polgármestert a telekalakítási szerződés, továbbá az azzal összefüggő jognyilatkozatok megtételére és aláírására, valamint a tulajdonjog ingatlan-nyilvántartásba történő bejegyeztetésére.

**Felelős:** polgármester

**Határidő:** azonnal